РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/492-14

28. децембар 2014. године

Б е о г р а д

**З А П И С Н И К**

**29. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ**

**САМОУПРАВУ, ОДРЖАНЕ 28. ДЕЦЕМБРА 2014. ГОДИНЕ**

 Седница је почела у 9,40 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Илић Стошић, Биљана Савовић, Мирјана Андрић, Мехо Омеровић, Живан Ђуришић, Александар Мартиновић Тања Томашевић Дамњановић, Милетић Михајловић, Неђо Јовановић и Велинка Тошић.

 Седници нису присуствовали чланови Одбора: Владимир Ђукановић, Ласло Варга, Драган Пауновић, Балша Божовић, Јован Марковић и Олгица Батић, нити њихови заменици.

На предлог председника Одбора утврђен је следећи

 Д н е в н и р е д:

1. Разматрање Предлога закона о изменама Закона о матичним књигама, који је поднела Влада (број 20-4116/14 од 16. новембра 2014. године), у појединостима;
2. Разно.

Пре преласка на рад по утврђеном дневном реду усвојен је, без примедаба, записник са 28. седнице Одбора.

**Прва тачка дневног реда:** **Разматрање Предлога закона о изменама Закона о матичним књигамa у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменaма Закона о матичним књигама.

Одбор је одлучио да предложи Народној скупштини да **прихвати** следеће амандмане:

- на члан 1, са исправком, који је поднео народни посланик Верољуб Матић;

- на члан 3. који су поднели заједно народни посланици Верољуб Матић и Бобан Бирманчевић.

Одбор је одлучио да предложи Народној скупштини да **одбије** следеће амандмане:

- на члан 2. који је поднео народни посланик Слободан Хомен;

- на члан 2. који су поднели заједно народни посланици Марко Ђуришић и проф. др Јанко Веселиновић.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разно**

У оквиру ове тачке дневног реда није било питања ни предлога.

 Седница је завршена у 9,45 часова.

СЕКРЕТАР ПРЕДСЕДНИК

Љиљана Милетић Живковић Петар Петровић